ศาลเลื่อนนัดตรวจพยานคดี ชัยวัฒน์ ฟ้องนักวิชาการด้านกะเหรี่ยง ข้อหาหมิ่นประมาทฯแชร์ตรวจสอบไร่ชัยราชพฤกษ์
ศาลจังหวัดมีนบุรีเลื่อนนัดตรวจพยานคดี ชัยวัฒน์ ฟ้องนักวิชาการด้านกะเหรี่ยง ข้อหาหมิ่นประมาทฯ กรณีแชร์ตรวจสอบไร่ชัยราชพฤกษ์ ไป13พ.ค.นี้ - ศาลจังหวัดปราจีนบุรีนัดฟังคำสั่งไต่สวนมูลฟ้องวันที่27มี.ค.นี้กรณีหนึ่งในเจ้าหน้าที่ตำรวจชุดจับกุม ฟ้องฤทธิรงค์ ชื่นจิตร ข้อหาฟ้องเท็จ และเบิกความเท็จ6 มี.ค.2562 จากกรณีที่วุฒิ บุญเลิศ หรืออาจารย์วุฒิ ซึ่งเป็นนักวิชาการอิสระที่ทำงานด้านสิทธิมนุษยชนเพื่อกลุ่มชาติพันธุ์กะเหรี่ยง และสมัคร ดอนนาปี อดีต ผอ.สำนักอุทยานแห่งชาติถูกชัยวัฒน์ ลิ้มลิขิตอักษร หัวหน้าศูนย์ปฏิบัติการพิเศษพิทักษ์อุทยานแห่งชาติและสัตว์ป่า (หน่วยเฉพาะกิจพญาเสือ) ร้องทุกข์ในข้อหาหมิ่นประมาทด้วยการโฆษณาเมื่อวันที่ 2 ส.ค.2561 พนักงานอัยการฟ้องคดีต่อศาลจังหวัดมีนบุรี เป็นคดีหมายเลขดำที่ อ.6246/2561 และต่อมานายชัยวัฒน์เข้าเป็นโจทก์ร่วมได้เรียกร้องค่าเสียหายจากจำเลยทั้งสองเป็นจำนวนเงิน2ล้านบาทด้วยนั้นล่าสุด มูลนิธิผสานวัฒนธรรม รายงานว่า เมื่อวันที่4มี.ค.ที่ผ่านมาศาลจังหวัดมีนบุรีนัดตรวจพยานหลักฐานของโจทก์และจำเลยทั้งสองศาลตรวจสอบพยานหลักฐานของคู่ความทั้งสอง โดยจำเลยที่1และ จำเลยที่2ได้เรียกพยานเอกสารในการใช้สืบเป็นจำนวนมาก ซึ่งเอกสารต่างๆ ที่จะนำมาใช้สืบพยานนั้นเป็นเอกสารที่อยู่ในการครอบครองของบุคคลภายนอกจึงยังไม่สามารถนำส่งได้ทันในวันนัดพร้อมตรวจพยานหลักฐานนี้ ศาลจึงให้เลื่อนนัดตรวจพยานหลักฐานไปอีกนัดหนึ่ง เป็นวันที่13พ.ค.นี้ เวลา13.00น.สำหรับคดีนี้ มูลนิธิผสานวัฒนธรรมระบุว่า ทางมูลนิธิฯ ซึ่งได้มอบหมายทนายความช่วยเหลือคดีแก่ วุฒิ ตามคำร้องขอเห็นว่าคดีนี้เป็นคดีมีการแจ้งความโดย ชัยวัฒน์ เจ้าทุกข์ แต่ไม่มีชื่อชัยวัฒน์ปรากฎในข้อความที่โพสต์เผยแพร่ออกไปแต่อย่างใดก่อนหน้านี้ วุฒิ ได้ยื่นหนังสือขอความเป็นธรรมต่อพนักงานอัยการเจ้าของสำนวน ว่าตนไม่ได้โพสต์ข้อความที่ชัยวัฒน์อ้างว่าหมิ่นประมาทแต่อย่างใด ไม่มีพยานหลักฐานใดแสดงว่าในช่วงวันเวลาดังกล่าว ตนได้มีการเผยแพร่ด้วยการโพสต์ข้อความหมิ่นประมาท ชัยวัฒน์เข้าสู่ระบบคอมพิวเตอร์ส่วนข้อความที่ตนโพสต์เป็นเนื้อความที่เกิดจากการตรวจสอบของสื่อมวลชนและเป็นที่รับรู้ว่ามีการเผยแพร่ต่อสาธารณะมาก่อนหน้านี้แล้วเกี่ยวกับไร่ชัยราชพฤกษ์จึงน่าสงสัยว่าจะเป็นการกลั่นแกล้งและการใช้สิทธิทางศาลโดยไม่สุจริตต่อวุฒิหรือไม่วุฒิ บุญเลิศ เป็นนักวิชาการอิสระด้านกลุ่มชาติพันธุ์กะเหรี่ยง ทำงานสิทธิมนุษยชนในเครือข่ายกะเหรี่ยงเพื่อวัฒนธรรมและสิ่งแวดล้อม และมีภูมิลำเนาที่อำเภอสวนผึ้ง จังหวัดราชบุรี ที่ช่วยรณรงค์เรื่องการละเมิดสิทธิมนุษยชนชองกลุ่มชาติพันธ์กะเหรี่ยงในพื้นที่อุทยานแห่งชาติแก่งกระจานมาโดยตลอด จนปู่โคอี้ มีมี เสียชีวิตไปก่อนที่จะได้รับความเป็นธรรมเมื่อวันที่ 5 ตุลาคมที่ผ่านมา นอกจากนี้เมื่อปี พ.ศ.2559 เครือข่ายกะเหรี่ยงเพื่อวัฒนธรรมและสิ่งแวดล้อม ได้รับโล่รางวัลและประกาศจากสำนักงานคณะกรรมการสิทธิมนุษยชน ว่าเป็นองค์กรที่ปกป้องคุ้มครองสิทธิชุมชนขณะที่อีกคดี เมื่อวันที่17ก.ค.2561หนึ่งในเจ้าหน้าที่ตำรวจยศดาบตำรวจที่ถูก ฤทธิรงค์ ชื่นจิตร ฟ้องว่าได้ร่วมทำร้ายร่างกายตน เป็นจำเลยที่7ในคดีหมายเลขดำที่ อ.925/2558เมื่อปี พ.ศ.2558ได้ฟ้องกลับฤทธิรงค์ ในข้อหาฟ้องเท็จและเบิกความเท็จ ต่อศาลจังหวัดปราจีนบุรี เป็นคดีหมายเลขดำที่ อ.1285/2561 นั้นมูลนิธิผสานวัฒนธรรม รายงานว่า เมื่อวันที่ 25 ก.พ.ที่ผ่านมาศาลจังหวัดปราจีนบุรีออกนั่งพิจารณานัดไต่สวนมูลฟ้อง ซึ่งเจ้าหน้าที่ตำรวจดังกล่าวได้อ้างตนเองเป็นพยาน และขึ้นเบิกความต่อศาลยืนยันข้อเท็จจริงว่าเมื่อวันที่28ม.ค.2552ซึ่งเป็นวันที่ ฤทธิรงค์ อ้างว่าได้ถูกตนทำร้ายร่างกายโดยการตบศีรษะ นั้น ไม่เป็นความจริงแต่อย่างใด ดังนั้นการที่ ฤทธิรงค์ ได้ยื่นฟ้องต่อศาลจังหวัดปราจีนบุรีและกล่าวหาตนเป็นจำเลยที่7เมื่อวันที่10มิ.ย.2558และต่อมาเมื่อวันที่2พ.ย. 2558ยังขึ้นเบิกความยืนยันข้อเท็จจริงว่าตนได้ทำร้ายร่างกายโดยการตบศีรษะนั้น เป็นการฟ้องและเบิกความเท็จ อันเป็นความผิดตามมาตรา175และ177แห่งประมวลกฎหมายอาญา ขอให้ศาลมีคำสั่งว่าคดีนี้มีมูลและรับฟ้องต่อไปภายหลังพยานปากดังกล่าวขึ้นเบิกความต่อศาลแล้วเสร็จประกอบกับทางเจ้าหน้าที่ตำรวจดังกล่าวซึ่งเป็นโจทก์ได้แถลงหมดพยานศาลจังหวัดปราจีนบุรีจึงได้นัดฟังคำสั่งไต่สวนมูลในวันที่27มี.ค.นี้ เวลา09.00น. ที่ศาลจังหวัดปราจีนบุรีสำหรับเหตุที่นายตำรวจดังกล่าวได้ยื่นฟ้องอันเนื่องมาจาก เมื่อวันที่10มิ.ย.2558ฤทธิรงค์ ได้ฟ้องและกล่าวหาว่าตนทำร้ายร่างกายโดยใช้มือตบศีรษะฤทธิรงค์อย่างรุนแรงเป็นเหตุให้นายฤทธิรงค์ได้รับอันตรายแก่กายและจิตใจ และยังกล่าวอีกว่า ต่อมาเมื่อวันที่2พ.ย.2558ฤทธิรงค์ได้บังอาจเบิกความอันเป็นเท็จในการพิจารณาคดีต่อศาลจังหวัดปราจีนบุรี ในคดีหมายเลขดำที่ อ.925/2558ในฐานะพยานว่า ตนได้ใช้มือตบศีรษะของฤทธิรงค์และศาลจังหวัดปราจีนบุรีได้นัดไต่สวนมูลฟ้องในวันที่25ก.พ.ที่ผ่านมา
ศาลจังหวัดมีนบุรีเลื่อนนัดตรวจพยานคดี ชัยวัฒน์ ฟ้องนักวิชาการด้านกะเหรี่ยง ข้อหาหมิ่นประมาทฯ กรณีแชร์ตรวจสอบไร่ชัยราชพฤกษ์ ไป 13 พ.ค.นี้ - ศาลจังหวัดปราจีนบุรีนัดฟังคำสั่งไต่สวนมูลฟ้องวันที่ 27
ชัยวัฒน์  ลิ้มลิขิตอักษร,หมิ่นประมาทโดยการโฆษณา,มูลนิธิผสานวัฒนธรรม,ไร่ชัยราชพฤกษ์,กะเหรี่ยงแก่งกระจาน,ฤทธิรงค์ ชื่นจิตร,ซ้อมทรมาน